Só kyk jy Showmax op DStv | Maroela Media
Só kyk jy Showmax op DStv
Jy het nou al van Showmax gehoor, maar is steeds onseker hoe jy ook kan kyk. Hier is al die inligting wat jy nodig het.
Die belangrikste ding wat jy moet onthou, is dat Showmax nie 'n DStv-kanaal is nie. Showmax is 'n internet-TV-diens wat op toestelle, wat aan die internet verbind is, soos tabletrekenaars, skootrekenaars, slimfone, speletjiestoestelle, mediaspelers en slim-TV's, gekyk kan word.
DStv-klante kan ook Showmax op hul TV's kyk met 'n DStv Explora wat aan die internet gekoppel is. As jy 'n DStv Premium-pakket het, kan jy gratis Showmax kyk. DStv Compact-intekenaars betaal slegs R49 per maand vir Showmax.
Showmax het die wêreld se beste programme en plaaslike gunstelinge, insluitend Showmax Originals soos Tali's Wedding Diary en programme wat eerste en eksklusief op Showmax gesien kan word, soos Mr Robot S3, Younger, Room 104, The Best of HBO en nog vele meer.
Besoek Showmax se webwerf om in te teken vir 'n gratis 14 dae-proefperiode.
Probeer Showmax nou GRATIS »
Hoe voeg ek Showmax by my DStv-rekening?
DStv-klante kan besluit om vir Showmax te betaal as deel van hul maandelikse rekening. As jy egter 'n Premium-pakket het, is Showmax absoluut gratis sodra jy dit op jou DStv-rekening bygevoeg het. Só maak jy:
Besoek www.showmax.com en teken in.
Gaan na "Manage Account" en klik op "Manage Subscription".
Kies "DStv add to account" as jou betalingsmetode.
Sleutel jou Suid-Afrikaanse ID-nommer in.
Bevestig jou selfoonnommer. 'n Eenmalige PIN-kode sal per SMS na dié nommer gestuur word.
Sleutel die eenmalige PIN-kode in en aanvaar die bepalings en voorwaardes. Nou kan jou hele gesin Showmax op tot vyf verskillende toestelle kyk!
Wat gebeur as ek reeds 'n Showmax-intekenaar is?
As jy 'n kredietkaart-, tjekkaart- of Paypal-rekening het, teken in op jou Showmax-rekening in en verander jou betalingsmetode na "Add to DStv Account".
As jy jou Showmax-rekening met 'n ander rekening of faktuur verbind het, sal jy die huidige betalingsmetode moet kanselleer en jou rekening dan heraktiveer met "DStv add to account".
Klik hier vir al die besonderhede hoe jy Showmax by jou DStv-rekening kan byvoeg.
Hoe kyk ek Showmax op my Explora?
Maak eerstens seker jou Explora is aan die internet gekoppel. Besoek dstv.com/getconnected en klik "DStv Connected Explora" in die middel van die bladsy (ons beveel 'n onbeperkte verbinding van minstens 10Mbps aan vir die beste kykgenot met 2Mbps as die stadigste spoed.)
Om nou Showmax op Explora te kyk, klik op die blou DStv-knoppie op jou Explora-afstandbeheer.
Soek "Watch now" en kies "Showmax".
Soek enige program of fliek wat jy wil kyk en klik dan op "OK".
Jy sal versoek word om jou Showmax-intekenbesonderhede in te vul.
Sodra jy ingeteken is, sal daar 'n 30 sekondes aftelperiode wees voor die program gereed is om te kyk.
Verskeie flieks en reekse is beskikbaar op Showmax vir kykers in Suid-Afrika en die buiteland. Kry al die vermaak op jou gunstelingtoestel by Showmax: teken nou in of maak gebruik van die gratis proeflopie. Showmax is nou ook gratis beskikbaar as deel van jou DStv Premium-pakket! Klik hier om meer uit te vind.